
QUAENAM SIT MYTHOLOGICAE QUAM 
VOCANT SCIENTIAE UTILITAS? 



Ak. Mbt. I. 2,. 

I. CoNBiTiONEM siquis scientiarum pauUo attentius animad- 
verterit, ille in nullo perinde ut in historico genere discipli- 
narum nostra memoria dilatatos intelliget esse fines. Ut enim 
ex omni rerum naturae reg^one nova fere quotidie in lucem 
reperta proferuntur^ ita nulli universae doctrinae parti studio- 
sius dat operam haec nostra aetas quam scientiarum iis^ quae 
in humanarum rerum originibus explorandis versantur. Quid 
enim est tam admirabile tamque jucundum cognitu quam ad 
vetustissimam nostri generis antiquitatem cogitatione reverti ? 
vel quid magnificentius quam investigare quemadmodum tanta 
nationum ac linguarum diversitas^ tanta morum caerimonia- 
rumque dissimilitudo evenerit ; unde increbuerint tot civitatum 
rerumque publicarum species^ unde opinionum superstitionum- 
que infinil^ varietates^ unde tot artium utilium rationes; 
denique quemadmodum humanum genus ex pristina iUa sim- 
plicitate ad hanc vitae societatem commoditatemque fuerit 
traductum? In quo genere disciplinarum studiis mjrtho- 
logicis novus honor accessit. Etenim non adeo multi sunt 
anni ex quo Veterem mytholog^am poetae tantum ad carmina 

6 Quaenam sit Mythologicae 

sua exomanda usurpare^ philosophi pro vanis aspernari^ his- 
toriei dubitanter memorare, theologi odisse increduli solebant. 
Quodsi non deerant ii qui eruditiore manu monumenta veterum 
evolverent, tamen vix unus et alter, atque ii quidem ineptius, 
mythologiam interpretandam susceperunt. Nunc vero omnes 
onmium gentium fabulas diligentissime eruunt viri docti, 
earumque inter se similitudinem cognationemque animad- 
vertunt, demum causas et initia magna cum laude exquirunt. 
Neque id pro miro habendum. Bes est enim quaestionum 
uberrima; neque si ut ait Aristoteles admiratio scientiae est 
parens, quicquam ubique mirabilius sive venustatis ergo sive 
magnificentiae sive immanitatis inveneris. Porro etiam si 
reputemus quam miras vicissitudines temporum atque rerum 
vetus illa Graeciae mythologia experta sit, quomodo antiquarum 
civitatum religionis sacrorum publicaeque vitae pars maxima 
fuerit, ut poetis illustrissimis argumenta, ut philosophis ma- 
teriam commentationum praestiterit ; ut postea increbrescenti 
etiam Christianismo superstes recentiorum quoque nationum 
literis, sermoni, poesi, arti miris modis sese immiscuerit, ut 
demum fons perpetuus voluptatis dulcedinisque per omnem 
seculorum memoriam exstiterit,— quis non eandem existimarit 
dignissimam esse cujus origines naturamque anquiramus ? 

II. Quapropter quoniam multi multa hac de re nuper 
disseruerunt id nobis agendum est ut scientiam eam quae 
in mythologiae natura originibusque investigandis versatur, 
(Scientiam autem Mythologicam solemus appellare,) pro parte 
excutiamus, et quaenam ejus sit utilitas judicemus, rejectoque 
quod minus certe exploratum videbitur quod verum sit et fide 
dignum eliciamus. 

At vero in ipso hujusce quaestionis limine dubitationem 
neque eam quidem parvam offendimus. Etenim de rebus 
mythol6gicis plurimi, utpote de re uberrima, disputaverunt, 
diversa investigandi ratione usi neque eimdem onmes secuti 
finem. Unde ita factum est ut scriptorum certe mytho- 
logicorum satis magna exstet multitudo, scientiam autem 

mythologicam^ nempe exploratam constontemque explanationis 
rationem veremur ut reperiamus. Nam opportunissime ait 
Baconus* flexibilem admodum materiam esse fabularum; ita 
ut pro cujnaque arbitrio huo iUuc fingi confonnarique possit : 
adeoque earum facilem naturam^ ut alienissimam cuique sen- 
tentiam lepide queas assignare. Et profecto tam variae sunt 
de hac re doctissimorum hominum tamque discrepantes sen- 
tentiae^ ut vereamur ne nonnulli qui rem negligentius con- 
sideraverint^ incerta vana imbecilla omnia arbitrati^ veritatem 
omnino desperandam existiment. 

Quamobrem ea videtur nobis inquirendi insistenda via^ ut 
scientiam mythologicam non uno quasi conspectu universam 
simul contemplemur, sed varias doctorum virorimi opiniones 
quam brevissime primimi recenseamus^ deinde de sununa 
quaestione quid veri simillimum videatur judicemiis. 

III. Ordiamur igitur ab iis qui eam secuti sunt sententiam 
ut putent in fabulis mythologicis veritatis latere scintillas^ 
atque ibi rerum gestarum narrationem^ licet ex omamentis 
poetarum vel adulatorum laudatione vel denique ipsa fingendi 
libidine a vero declinatam^ a nobis posse reperiri. Quae 
quidem interpretatio et antiquissima est et apud philologos 
nunquam non latius valuit. Nam non modo Herodotus sed 
etiam Thucydides, qui princeps fuit de historia philosophantium, 
in hunc modum de bello Trojano disputaverunt^ quasi mirifica 
omnia tollendo servando credibilia^ veram antiquitatem restitu- 
erent. Quam opinionem suscepit Euhemerus^ qui primus 
hac ratione explicandarum fabularum dedita opera est usus. 
Namque in libro suo, (cui Sacra Inscriptio^ nomen inditum^) 
narravit se omni Graecia mox Mari Bubro pemavigatis ad 
Insulam quandam nomine Panchaeam appulisse: ibi ut in 
reliquis quas adiisset urbibus monumenta plurima titulosque 
invenisse: quibus perlectis eo esse adductum ut affirmaret 
omnes quos plerique deos existimarent reapse veterum civi- 
tatum reges primoresque fuisse, quos ob virtutem sive sapi- 

* 'Sapientia yeterum/ Introduction. • ^ *Upk*Avaypa/^. 

entiam sive beneficentiain, divinitate indniflset Yeaieraiitis 
pbsteritatis memoria. Jam tum vero labante mTthorom 
veterum auctoritate ea fere hominum mens erat^ ut quamvis 
ipsi Euhemero parum fidei haberetur^ librum tamen plerique 
avidissime pervolutarent. Itaque Euhemeri (quem etiam ut 
iOeov multi objurgabant) mendacia^ etsi ne apud aequales 
quidem pro veris accepta^ tamen quam latissime pervulgar 
bantur. Namque in Diodoro, Dionysio, Polybio, Livio, Eu- 
hemericae observamus doctrinae vestigia. Ejusdem etiam 
liber ab Ennio conversus Latine maximapm videtur apud 
Bomanos auctoritatem habuisse. Demum ex Euhemeri scrip- 
tis Christianae fidei defensores ad mythologiam improbandam 
tela sua plerumque deprompserunt. Sed eadem apud recen- 
tiores mythologos ratio praecipuum fere locum obtinuit. P. • 
D. Huetius/ eruditissimus iUe quidem vir parum tamen acutus, 
narrationes omnes mythologicas ad Sacram Historiam refe- 
rendas credidit, atque universam prope modum Ethnicorum 
theologiam ex Moysis vel actis vel scriptis manavisse. Nec- 
non affirmat ipsum Moysem tum a plerisque antiquorum 
populorum divino honore celebratum, tum apud Graios etiam 
eundem morem a Danao Cadmoque institutum obtinuiBse, 
atque Apollinem, Panem, Priapum, Aesculapium, reliquos, 
reapse omnes unuim eundemque fuisse Moysem. Docet prae- 
terea a Bomanis Moysem nominibus Fauni Silvani Jani 
Yertumni aliorumque appellatum cultumque, necnon 'in 
Laribus etiam et Penatibus Moysem latere/ Parem expiomit 
insaniam Bryantius^ nostras, qui fabulas omnes aut impro- 
borum esse Immente aut a Judaea origbem duxisse voMt, 
quippe cui vita Noachae in Jani Poseidonis Promethei &bulia 
appareret, ipsumque Patriarchae nomen Anaxagorae Nov» 
referre videretur. Piget sane credere ita proxime a nostra 
memoria iuisse qui talia flagitia et conciperent animo et salva 

« The Bishop of Avranches, editor of the 'Delphin* Classios. See hia 
< Demonstratio Evangelica/ Propositio iv. ch. 8, 9, 
^ Bryant'9 Mjthology, vol. ii. p. 301 and following. 

gravitate exponerent. Sed multa restant sinulia. Exstitit 
non ita pridem Banierus/ qui totas fere Euhemeri ineptias 
pro veris defenderet et denuo promulgaret. Vult enim Qany- 
medem a Jove ablatum^ Nareissum ab Apolline interemptum^ 
duo regios juvenes fuisse^ quorum alterum a Lydiae aliquo 
rege abreptum^ alterum easu mortuum: pro Daedali volatu 
velifieationem navigii substituit; pro Hydra Lemea ab Hereule 
domita paludem siccatam ; pro Jove in gigantas tonante regem 
seditiones compescentem ; pro Atlante coelum sustinente prin- 
cipem astrologiae studiosimi. Yerum liaec omnia crassiora^ 
quorum vel ipsa mentio optima est reprehensio. Quid autem 
iis faciemus qui subtilius elegantiusque ^vqiicplCovaiv ? quorum 
in numerum referendi videntur viri admodum literati Rochet- 
tius' Clintoque» noster, qui ex beroicis illis narrationibus erui 
posse historiam crediderunt. Horum tamen opinione brevius 
immoramur^ quoniam de hoc loco optime^ sicut omnia^ dispit» 
tavit acutissimus historicorimi Grotaeus^^ qui ostendit fabuli^ 
nequaquam inniti oportere neque eas idoneam historico materiam 
praebere. ' At/ fortasse dicat aliquis, ' de eventis quae in cla- 
rissima luce eminebant multas novimus ex re ipsa commentas 
fabulas ; sicut Cyrenaei^ quorum a Thera deductam coloniam 
Herodotus scribit, postea fingebant Cyrenen^ Nympham foisse 
Thessalicam ab ApoUine olim adamatam ab eoque in Libyam 
esse raptam. Atque idem porro in multis rebus factum cog- 
novimus. Quodsi adeo notissimas res mythologicis fucatas 
omamentis intelligimus^ quidni de iis quae in obscuriore quasi 
diluculo humanae memoriae evenerint idem fere credemus ac* 
cidisse ?' Assentimus libenter^ si ita necesse est. Quid vero 
sequitur ? Nempe ut in nonnuUis fabularum (in quibus autem 
incertum) lateat fortasse aliquantula veritatis scintilla. Quia 
tamen salva prudentia hanc vel illam fabulam delegerit, eandem* 

* The Abb^ Baiiier's * Mythology and Fables of the Ancients explained firom 
History.' Eng. Trans. London, i739> vol. i p. 39. 
' Raoul Rochette, ' Histoire des Colonies Grecques.* 
s Clinton (Fasti, etc.). 
*» Grote*s Greece, vol. i. ch. 18. i Pindar, Pyth. ix. 

que ex re vera dffirmarit esse conflatam ? Nihil magis teme- 
rarium. Fieri eerte potest ut pars sit vera ; potest etiam ut falsa 
sint omnia : quis autem judieabit ? Nam ut concedamus fabulae 
cuipiam nomina inesse locorum hominumque notissimorum, 
tresta tamen controversia ; quum compertum sit mythorum 
recitatores saepius oblectationis causa nomina illustrissima in 
carmina sua transtulisse. Attilam^ nempe constat in antiquo 
illo Germanorum epico poemate appellari^ Carolique Magni 
nomen innumerabilibus poetarum commentis circumfusum. 
Itaque si de bello Trojano (in quo quid non reppererunt mytho- 
logi ?) quaeratur, an re vera gestum fuerit, eodem modo re- 
spondendum judicamus. Constat saltem colonias Aeolum^ 
Dorium, lonum, ex continenti Graecia in Asiae oras migra- 
visse ; quos inter et indigenas exortum bellum esse veri simil- 
limum videtur ; fieri etiam potest ut Agamemnonis, Menelai, 
Priami^ reliquorum^ non omnino commenticia sint nomina. 
Ea autem natura rei est^ ut neque affirmare quidquam tuto 
possis neque negare. Ceteras difficultates omittimus ; neque 
in eo immoramur, quod vulgaria plerumque et prorsus insul- 
sissima videantur ea quae post interpretationcm Euhemericam 
in fabulis residua sint; ut plane sit incredibile res adeo 
usitatas et paene quotidianas mythologiae fingendae occa- 
sionem praebuisse. Id solum statuimus Euhemericae ratio- 
nem interpretationis severiori historicorum recentium judicio 
minime satis fecisse^ et ab doctissimo quoque esse rejectam. 

IV. Quare hoc mythologorum genus relinquamxis^ atque 
illos in judicium arcessamus, qui mirabiliorem in modum 
narrationes fabulosas contorserunt. Nam quoniam post elapsa 
secula in vetere Graecia magnopere mores hominum magno- 
pere mentes ab epica illa simplicitate distarent, quum jam 
jcuriosius naturam rerum physici hominumque mores natu- 
ramque poetae quos vocant gnomici intirospicerent, deinceps 
ipsa Homeri immodica admiratio ofFensionis causam dabat^ 
quum ille profecto spectatissimus literarum omnium doctrinae- 

k The Etzel of the Nibelungeniied. 

que auctor his novis temporibus parum consentanea exhibere 
videretur. Quapropter mutato ita temporum colore in 
Homerum acerbissime inyehebantur Heraclitus' et Xeno- 
phanes quod impie de natura deorum disseruisset. Alii vero 
nolebant credere sanctissimum vatem revera id dicere voluisse, 
scilicet exsectum Coelum a filio Satumo^ vinctumque etiam 
a fiUo Jove Satumum. Quam impieiatem ab Homero ab- 
judicare tentabat imprimis Theagenes Rheginus^ mox idem 
experti Anaxag^ras^ Metrodorus, Stesimbrotus, alii", qui 
pmnes occultam ubique sententiam apud veterrima poemata 
odorabantur^ nullaque pristinae simplicitatis habita ratione 
antiquiseimos yates ad noya tempora accommodare studebant. 
Constat certe ex Platone" ac Xenophonte® hancce consuetu- 
diaem interpretandi jam ante Socratis aetatem aliqnantum 
percreboisse : videtur autem Platonis notissima illa fabularum 
Homerioarum reprehensio praecipue in causa fuisse cur aUe- 
gorica latius evalesceret ratio. Et primum quidem hic locus 
a Stoicis usurpatus mox Zenonis tum uberius Cleanthis et 
Chrysippi commentariis explicabatur. li enim, phjsica usi 
ratione^ aethera esse eum quem appellarent homines Jovem^ 
Cereremque tellurem vocari^ et similia de ceteris numinibus^ 
ad physiologiam omnia traducentes^ disserebant. Deinde 
eadem erroris contagio ad grammaticos Homeri interpretes^ 
Aristarchum et Cratetem eoramque discipulos manavit; 
ciijus neque Platonici illi quos vocant Novi, Plotinus, Proclus, 
Porphyrius, neque grammatici Latini recentioris aevi, Ful- 
gentius ceterique, expertes exstitemnt. Quem vero ad modum 
de fabulis Homericis disputare solerent Stoici, documentum 
insigne praestat et liber ille de AUegoriis Homericis qui 
Heraclidi PonticoP tribuitur, et disputatio de Natura Deomm 
a Comuto^ illo Persii poetae magistro Graece scripta; quam 

* See the Fraginents of HeracUtus and of Xenophanes passim. 

" Seo Wolf, Proleg. xxxvi. 164, and following. 

» Plato, Ph»dr. 229 E. » Xenophon, Symp. iii. 6. 

P See Schdwe*s edition of Heraclides, p. 225. 

4 For Comutus, see Gale's ' Opusoula Mythologica.* 

perlegant omnino harum quaestionum studiosi. Ad summam' 
tamen^ si Stoicos eorumque astipulatores exceperis, videtur 
apud yeteres historica magis quam allegorica mythorum 
interpretatio evaluisse; apud recentiores autem paucos qui 
historiam^ plures qui allegoricas nescio quas argutias ex 
mythologia eliciant, reperimus. Omittimus Albericum% 
Natalem Comitem*, Dupuisium" atque alios, qui allegoricis 
ineptiis maximam operam dederunt, omittimus etiam ToUium^, 
qui in libro suo mirabili deorum omnium et nomina et 
naturam in Chemia contineri ostendit. Sed Baconum magis 
admirari licet^ qui omnem suam et scribendi elegantiam et 
ingenii leporem ad allegoricas nugas contulerit. Neque id 
quidem affirmari potest^ pulchellum ejus de Sapientia Yeterum 
librum animi solum voluptatisque causa conscriptum esse. 
Immo constat virum sapientissimum persuasum habuisse 
myihologiam ex veterrimo quodam tempore manavisse, quum 
Graecia longe ante hominum memoriam omnibus artibus uti 
postea nunquam floruerit ; hanc vero auream aetatem diu ante 
natum Homerum oblivione penitus obrutam. Sed philosophi 
eximii dum perstringimus errores, ne ipsi culpam sed aetati 
ejus imputemus^ gratulemurque nobis fortunam^ qui saniore 
philosophia imprimis ab ipso instructi tales somniorum similes 
ineptias edormiverimus. 

Restat autem ex hoc genere mythologorum unum adhuc 
idque insigne nomen^ quo breviter recensendo hunc totuna 

^ The history of the allegorical theory in ancient times is worthy of a more 
ample treatment. 

* Albericus, * AUegoriae Poeticae, seu de veritate ac expositione poetioarum 
fabularum libri quatuor.' PariSj 1520. 

* ' Natalis Comitis Mythologiae, sive explicationum fabularum libri deoem/ 
Venice, 1567. . " Dupuis, *Origine de tous les Gultes.' 

^ Tollius, * Fortuita Critica/ Amsterdam, 1687 ; see ch. v. AIso Prefisice, 
where he says, * Explico vel ostendo Deorum omnium ferme in Chemia nomen- 
claturam; exhibeo originem et causam attributorum et multo etiam plura 
tantum indico proprio ingenio enudeanda.' 

« Creuzer. His work, the * Symbolik/ is rendered more available by the 
French edition of M. Guigniaut, Paris, 1825-9. 

locum absolvemus. Quando nempe quodcumque veri si- 
niiliter a quolibet iXXrjyopi(6irr<av dictum sit^ copiosissimus 
Creuzeri liber comprebendit^ sed optime ennnciatum sum» 
maque eruditione confirmatum^ operae erit pretium doctis* 
simum illum auctorem pauUo impensius attendere. Atque 
aliquatenus saltem ejus opinio non adeo a ceterorum 
ditkrt. Credit enim primas hominum religiones inde ortas 
quodj confuso adbuc rerum inanimarum animatarumque 
discrimine, quidquid in rerum natura moveri vel mutari 
animadverterent^ id protenus humano sensu^ ratione^ mente 
praeditum existimarent. Scilicet videtur pristina generis 
humani aetas non multum fuisse cujusvis infantiae absimilis, 
atque id quod jam perfectissimo cuique poetarum aegre 
contingit^ ut musarum aliquando afflatu instinctus se ipsum 
cum universa rerum natura quodammodo confundat^ ut res 
brutas inanimasque et sentire et intelligere fingat^ id ipsum 
tunc omnibus commune fuisse. Atqui non ex hac hominum 
priscorum simplicitate origines repetit fabularum. Loquitur 
scilicet de tempore^ quo onmis rerum divinarum humana- 
rumque scientia penes sacerdotum collegia fuerit^ ceteri autem 
omues erroris nebula occaecati. Itaque sacerdotes putat^ 
quum vulgi animos ad virtutem bonasque artes hortari vellenti 
neque satis paratas hominum mentes ad ipsam veritatem 
accipiendam viderent^ idcirco fabulas concinnavisse^ quae et 
aptiores ad captandas mentes essent^ et veritatis quasi the- 
saurum variis occultum involucris conservarent. In quibus 
si poetae omnes ab Homero^ poetarum illo principe^ pessimo 
theologorum, nihil praeter externum quasi certicem per- 
spexerint^ nobis scilicet vis occulta atque ipsa meduUa 
detegendae. Quae omnia quam sint futilia neminem fallere 
posse credimus^ qui vel primoribus labris hanc nostrae aetatis 
philologiam philosophiamque degustaverit. Neque enim illud 
quisquam objiciet^ in Hesiodi Theogonia multa allegorice dici^ 
quin etiam indigetes Italorum deos ferme omnes eodem hoc 
modo cognomina adeptos. Nam compertum id quidem est 

partem nonnullam onmium fabularum ex allegoria constare. 
In eo tamen haeremus^ si quis ex hoe uno fonte omnem 
mythologiam derivare velit. Quam sententiam Gi^euzerus 
neque satis idoneis confirmat argumentis^ ideoque imprimis 
amplexus videtur^ quia^ lamblicho ejusdemque notae aucto- 
ribus diligentius pervolutatis^ serioris et jam sui paene oblitae 
Helladifi colorem ad vetustatis simplicitatem temere tra- 
duxisset. Creuzero autem nemo jam proprias deneg^t 
laudes, quippe qui de philologis optime meruerit. Tanta 
t^men studiorum mythologicorum ex ejus tempore facta est 
conversio^ ad quam efficiendam ipsius non leve momentum 
fuit^ ut jam satis fere tantum auctorem refellisse videamur^ si 
libri indicem^ dumtaxat memoraverimus. Nos enim quibus 
sanior historiam investigandi ratio accidit omnem istam de 
sacerdotum auctoritate disciplinaque quae appellatur arcani 
opinionem dedidicimus^ neque temere de antiquissimis tem- 
poribus statuendum arbitramur. Praeterea in eo vel maxime 
peccare videtur Creuzerus quod omnes omnium nationum 
&bulas in unum tanquam acervum converrit^ nulla cog^atae 
alienaeve originis habita ratione; deinde quodcumque a 
quolibet grammaticonmi memoratur, id nimis fapili usus 
(^redulitate pro vero habet. In hoc tamen fecit optime^ quod 
veterum populorum fabulas non ex unius dumtaxat gentis 
ratione explananda^^ sed coUatis omnibus quae lucem aliquam 
allaturae essent^ judicarit. Quodsi paullo confusius exempla 
similitudinis comparavit^ ncque satis explorata auctorum fide^ 
id saltem luculenter praevidit posse fieri unam quandam 
universarum religionum scientiam, ad quam consequendam 
onmes mythologorum conatus contendere deberent. 

y. Post Creuzerum idem accidit quod fit saepius, ut a 
cdntraria in contrariam repente sententiam revolveretur 
quaestio. Duo ' enim secuti sunt philologi^ Lobeckius nempe 
et K. O. Muellerus^ quorum ille vehementior superstitionis 

y Viz. ' Die Symbolik.' 

' See Ernett R^naii, * Etudes de rHistoire Religieuse/ p. 34 and foUowing. 

insectator, hic antiquitatis Hellenicae amantior^ quam qni 
aequos se judices praestarent. Nam Lobeckius^in illa suo 
Aglaophamo^ quem laudare supervacaneum foret^ veterum 
sacronmi parum idoneus est disceptator. Omnia illa involucra 
detrahenda de antiquorum mysteriis censet; nihil in illis 
miraculosum^ nihil obscurum^ nihil reverendum inesse credit: 
pleraque ridicula in illis reperit^ non pauca etiam obscena. 
Qui vero tali cum contumacia fastidioque animi ad veterum 
religiones moresque inquirendos accedit^ eum haud veri simile 
est posse verum consequi. In philologo enim spectari debet 
una cum argutissimo ingenii acumine conjunctam flexibilem 
quandam animi facilitatem^ adeo ut idem vetera illa sacra 
simul scrutari judex simul cultor venerari videatur. Quae 
quidem reverentia K. O. Muellero criticorum principi non 
defuit; qui veteris Graeciae adeo studiosus erat ut in ejus 
monumentis eruendis vitam ipsam proAinderet ^. Et in eo 
libello^ quem de Scientia Mythologica doctissime scripsit 
faae ipsa veneratione falli videtur^ quia quum Creuzeri rationem 
synchyticam ^ (ut verbo utamur Lobeckiano) vitare vult^ ipse 
in contrarium errorem abit^ Graeciamque ex Graecia sola intel- 
Jigendam existimat. 

Yerum in hoc rem bene perspexit Creuzerus quod 
mythologiam non nisi complurium gentium comparandis 
£Eibulis explicandam censuit. Jam enim ex Oriente his 
studiis repentina lux affulsit. Nam postquam pristinus 
ille Indonun sermo^ quem Sanscriticum appellant^ a viris 
doctis erutus est^ et jam magis atquc magis innotuit^ deinde 
primo linguas oceidentalium populorum^ mox etiam religiones 
et sacra in promptu erat cum Indiae antiquitatc comparare. 
Quae comparatio temere primo fieri solebat^ vel *minimas 
similitudines in re adeo obscura elaborando^ discrepantias 



* He died of a sunstroke in Greece while thus engaged. 
*> His ' Introduction to a Soientific Mythology/ English translation. ~^ 

« Lobeck, ' Aglaophamus/ p. 1268. He means, 'Gonfusing one mythology 
with another.' 



16 QiKiencm sit Mythologicae 

nihil morando* Faullisper vero in his disciplinis modestior 
sobrietas e^luit^ fructusque majpr indies percipiebatur. Ex- 
inde scilicet quaestiones grammaticae non amplius conjecturae 
opinationique obnoxiae erant^ sed certissimis scientiae ratio- 
nibus dirigebantur. Adeoque omnibus notum est^ quantos 
prog^essus haec nova grammatica fecerit^ ut longiori exposi- 
tioni supersedendum videatur. Quale tamen auxilium literae 
Sanscriticae philologicis studiis attulerint^ optime apparebit 
siquis exempli gratia^* conditionem Plautinorum non ita 
pridem poematum respexerit. Erant sane codices manu scripti 
non pauci^ aetate autem medioeri atque omnes ejusdem ut 
aiunt familiae. Ex quorum discrepantia satis liquebat opus 
esse doctorum opera ut germana Plauti restitueretur manus^ 
parum tamen auctoritatis prae se ferebant membranae quam 
ut quis ad id opus se accingeret. Post vero Ambrosiani illius 
palimpsesti inventionem pro tenebris lux adest^ pro dubita- 
tione fiducia. Nunc melius omnino Plautimi intelligimus^ 
propiusque ad pristinam scripturam accedimus; jam siquid 
in aliis codicibus confuse legitur, ex palimpsesto corrigi potest, 
vel ex illis ipsius palimpsesti culpas ad normam redigemus. 
Hujusmodi fere opem ad ceterarum linguarum scientiam ex 
Indiae yeteribus monumentis philologi acceperunt : ceteras 
enim linguas Sanscritica multis modis antecedit; primum 
egregiB, Vedicorum librorum antiquitate, tum mirabili lite- 
rarum praesertim consonantium numero et varietate^t demum 
incredibili quadam rei grammaticae subtilitate, volubilitate, 
copia. Adeoque non solum ad rem grammaticam etymolo- 
gicamque verum etiam ad disciplinas historicas literarum 
Indicarum contulit comparatio, ut nonnulli jam illis quasi 
panchresto quodam medicamento uti velle videantur, quo 
pmnes cujusmodicumque quaestiones aljgolvant. 

VI. Eandem igitur rationem in fabulis explanandis usurpant 
jam vulgo mythologi. Animadvertunt nempe quam mira 

<l This illustration 1 borrow from M. Br4a.Vti Lecture, • De la MethoJe com- 
parative appliqu^e k Trtude des langues.* Paris, i865. 

similitudo appareat inter nomina quorundam Graecorum Indi-^ 
corumque deorum ; praeterea ipsas de numinibus proditas flpud 
utramque nationem fabulas multis modis convenire. Quam 
similitudinem casu accidisse nolunt credere. Porro etiam 
nominibus Graecorum deorum non fuisse plerunque domes*^ 
ticam originem^ arguunt tentata ab omnibus grammaticis 
frustra toties etyma. Ex quo id coUigunt^ omnes Arianorum 
gentes, quae vel in Europa vel in Asia post yarias migrationum 
vicissitudines locum sibi exquisiverunt^ fabularum supersti- 
tionumque communem quasi hereditatem adiisse^ quae tamen 
tot seculorum serie tantisque locorum intervallis omnibus 
modis pro cujusque gentis ingenio essent immutatae. Cui 
sententiae nihil obest quin aliquatenus certe adstipulemur ; 
siquidem nemo dubitabit multa Graecorum deorum nomina> 
sicut 'HcJy, Zevff, Ovpavosy ex Indicis facile posse explicari. 
Hunc igitur locum uberrime tractaverunt in primis apud 
Germanos Kuhnius apud nos M. Muellerus, cui quantum 
Anglicae debeant literae grati profiteamur. Hujus autem ex- 
plicationis tanti erit exempla quaedam quam brevissime pro- 
ferre. Et primum fabulas fere onmes quae apud Arianos 
usquam increbuerunt ad solem vel auroram credunt pertinere : 
heroas omnes ferme atque deos solem re vera fuisse; deas 
autem et virgines illas deonim heroumque amores,— 

.... quascumque tulit formosi temporis aetas, 

originem ab aurora duxisse*. Itaque Aphroditam^ spuma 
exortam marina lucem volunt esse matutinam efferentem se 
oceano ; ideoque Yenerem abreptum sibi Adonim lugere^ quia 
etiam aurora maturum solis occasum queri fingatur. Neque 
aliter Daphnen auroram fuisse putant, quam a Phaebo cupide 
prosequente dilectam evanuisse, quia matutinum crepusculum 
sol oriens et subsequatur et dissipet. Eadem ratione pulcher- 
rimam Cephali et Procridis fabulam interpretantnr. Nempe 

« See Mr. G. W. Cox*s * Manual of Gomparative My thology/ and Professor 
Max MUUer'8 • Essay on Gomparative Mythology/ Oxford Essays, 1856. 



18 Quaenam sit Mytholofficae 

uti sol rorem mane primo despectat, ita Cephalus Frocri^si 
priitia juventute dilexit; quando autem ab omni roris stilla 
solis nova ima^ ingeminatur, ideo Frocris alterum eundemque 
Cephalum amavisse fertur. Deinde Frocris Dianae percutitur 
telis^ quae ipsa radios referunt solis jam meridiani roremque 
dissipantis. Denique Cephalus conjuge a se invito interempta 
iter occidentem versus continuat^ qaia et sol ipse siccato 
a se rore ad oceanum festinat vespertinum. Ista ex t^jbo 
numero ad id quod agitur sufficient fortasse exempla. Atque 
hBB certe &bulaTum enarrationes nemo negabit pulcherrimas 
videri. Jucundissimae saltem sunt^ dummodo verae. Neque 
etiam non videntur strictim certe legentibus aliquid veri 
similitudinis prae se ferre. Froferuntur nempe a viris doc 
tissimis peritissimisque philologiae^ tum a scientia quam de 
linguis appellamus praecipue pendent^ qua nulla omnino dis- 
ciplina nbstris temporibus gratiosior. Quare si hujusmodi 
interpretationis simul venustatem simul verisimilitudinem 
consideramus^ minime mirandum erit eam auctores^ prae- 
clarissimos testimonio suo conjGbrmavisse. Quodsi statim 
specioso quodam lepore allicimur^ tamen re exploratius per« 
specta facere non possumus quin magnopere haereamus. Ita- 
que quum Muelleri nostri scripta magna cum voluptate 
evolvere soleant omnes^ is tamen sententiarum plerumque statua 
videtur esse, ut in Muelleri verba oppido pauci jurare velint, 
ceteri malint haesitare neque veram neque falsam ejus opi- 
nionem esse affirmare, sed tantum judicatu difficillimam. 
Quare quoniam hunc locum nemo quod sciamus adhuc trac- 
taverit, libentius ideo verum maximo cum timore id nobis 
proponimus, ut totam hanc comparativam quam vocant enar- 
randarum fabularum rationem accuratius perpendamus, atque 
omnia quae opponi possint consideremus. 

VII. Atque una certe dubitationis causa neque ea quidem 
levis continuo occurrit omnibus qui vel strictim Muelleri 
ceterorumque libros attigerunt. Namque omnes omnium fere 

' e.g. Mommsen, 'History of Rome,' vol. i. pp. 18, 19. English translation. 

gehtium fabulas ab uno eodemque fonte derivatas credunt^ in 
omnibusque aut solis aut aurorae vicissitudinem per ambages 
commemorari. Adeoque in bac una interpretatione adhaerent^ 
ut licet ipsa per se jucunda sit^ taedium legenti fastidiumque 
tandem commoveant. Perlege^ Goxii lepidum sane libellum 
parum tamen credibilem : nihil in illo praeterquam solis 
auroraeque ortum atque obitum vel inter se amores inveneris^ 
quae omnia si quamvis mirabilia vera tamen esse concedimus^ 
sequitur deinde nihil fere apud pristinos Arianos praeter 
numen solis fuisse cultum. Si quis vero haerere se dicat quia 
nullius praeter solem divinitatis ratio babeatur^ in hunc 
modum plerumque responderi solet^ : ' Nihil esse causae quod 
admiremur ; neque enim sole quidquam augustius vel magis. 
tragicum fingi posse. Contemplemur scilicet illius quoti- 
dianam pulchritudinem atque robur; qua hilaritate ex noc- 
turna se caligine orientem erigat: qua majestate meridianus 
effulgeat: quam flebile spectaculum paullatim a caelo rece- 
dentis, donec increbrescente umbra^ spoliatus potentia^ tandem. 
uti devictus magno certamine bellator decedat.' Fulchre id 
quidem expositum^ licet poeticis magis decorum fabulis quam 
constanti philosophorum rationi. Id vero non praetermitten-. 
dum censemus quod auctor^ minime spemendus scribit, — . 
^solem haud quaquam eum locum inter Yedicas religiones 
obtinere, quem ex ipsius tanto splendore vel ex vicinarum 
gentium cultu exspectaturi essemus.' Qaae suspicio inde 
maxime augetur quod de hac ipsa re mythologos inter se 
dissentire videmus, Namque ut apud nos Muellerus et qui' 
eum sequuntur solis tantum atque aurorae mentionem faciunt, 
ita Kuhnii (ad quem in hac disciplina primas deferunt multi) 
alia est opinio^ quippe qui illam in Yedicis carminibus invo- 
catam Saranyu non Auroram esse velit verum nubem pro- 

« G. W. Cox, * A Manual of Comparative Mythology,' 1867. 
^ See Maury, 'Croyanoes et L6gendes/pp. 17, 50, and ' Bevue des Oeux 
Mondesy' vol. Izvi. p. 911. 
i Wilson, ' Eig Veda/ Praef. p. zxxii. Compare also p. xxviii. 

cellosam.^ Magna hercule dissensio; et quae si non diffidere 
nos at certe dubitare cogat. 

VIII. Atque hunc locum uberius explicaremus^ nisi alii 
atque ii gravissimi restarent. Etenim qui hoc modo fabulas 
solent interpretari etymologiae fere omnino innituntur^ eaque 
unico inquirendi instrumento utuntur. Quae autem ipsiiis 
etymologiae conditio est? Ecquis nescit, qui his studiis vel 
mediocriter imbutus sit^ etymologiam quamvis multum post 
inventas Sanscriticas literas profecerit^ tamen multis in rebus 
vacillare, longeque adhuc ab explorata veri ratione distare. 
Quodsi omne etymologiae genus multis laborat difficultatibus^ 
tum praesertim in nominibus propriis monet Curtius^ ne falsa 
specie illudamur. In hac enim re praecipue etymologorum 
opem fiagitant mythologi: nulla autem in parte magis ab 
etymologis titubatur. Nam tria sunt plerumque quorum in 
vocabulis interpretandis habetur ratio, nempe sonus, vis, origo. 
Quorum in plerisque nominibus duo prima data sunt^ et de 
origine sola ainbigitur : in Propriis autem sonus tantum ac 
forma vocabuli liquet, deque vi et origine quaerendum. Unde 
facile intelligitur hujusmodi nominum^ Localium praesertim et 
Mythicorum, quam difficilis sit interpretatio. Et in locorum 
expKcandis nominibus nonnunquam praeter spem lumen adhi- 
betur ex singulari adeo ingenio Ioci°* ut statim appareat inde 
nomen fuisse inditum. • Haec vero opportunitas datur perraro, 
et in plerisque locorum vocabulis mussat impotens Etymo- 
logia. Neque sane mythicorum nominum expeditior con- 

9 

jectura est. Nihil enim praeter ipsam vocem datum habemus ; 
neque de vi verbi quidquam, uti saepe^ cognovimus. Exemplo 
autem nobis Achillis nomen sit. Cujus ut vim originemque 
exquiramus^ omnium primum aliqua de totius mythologiae 
natura opinio concipiatur animo necesse est. Unde vero^ 

^ See Maz Muller's ' Lectures on the Science of Language/ Second Seriei, 
p. 519 and following. 

1 This argument is borrowed from Gurtius, 6r. Etym. pp. 1 1 1 and following. 

m See Buttmann, ' Lexilogus/ s. v. fcijrc^co-cra. liaMZaiiu»v is ^robably con- 
nected with kAkkos. 

requirit etymologorum princeps Curtius, origo petenda est 
mythologiae? Quisnam nobis viam demonstrabit ? Utrum 
in iis quae per naturam fiunt^ an in iis quae mentibus bomi* 
num eoncipiuntur, utrum in una aliqua terra an in universis 
naturae vicibus explorandum est : num in aurora et matutinis 
radiis vel in aequatis caelo montibus montiumque torrentibus 
rivulis deorum nomina agnoscenda^ num heroum ex ipsa rerum 
gestarum historia an ex rebus physicis repetenda? Potest 
enim 'AxtXAcvs ita fuisse dictus tanquam ' qui populum modera- 
retur' (E\4Kaos:) , sicut dicuntur Echedemus, Echestratus, Eche- 
polis, Paaikevs, A^vrvxC^ris; vel tanquam ^lapides continens/ 
quemadmodum appellatur Xevo). Qui vero heroas et deos ex ho- 
minibus per nimiam posterorum venerationem factos putat^ is 
priorem amplectetur interpretationem ; qui ex naturae contem- 
platione religionem natam censet^ potius flumen Achillem 
fuisse judicabit. Utraque autem ratio ipsius verbi formae 
perinde convenit. Praeterea qui mythicorum vim nominum 
interpretari volunt^ aliis etiam modis falli^ ab eodem" auctore 
monitum est— ^Nempe dum Graecorum nomina deorum In- 
dicis temere adsimulare cupiunt^ saepe manifestam vocabu- 
lorum naturam videntur praetermittere. Scilicet Muellerus 
"E/^cora cum nomine quodam apud Vedicas preces comparat 
quo sol tanquam cursor invocatur. At qua ratione potest 
"Epcas a tot cognatis vocibus ipos, l/>a/xat, ipdo), iparos, ipareivSs 
secemi ? quae ab ipso Cupidine derivata nemo finxerit. Idem 
etiam de illo Charitum etymo judicandum^ quas solis splen- 
dentes equas a primo fuisse Muellerus interpretatur. Quid 
vero de tot propinquis vocabuhs x^P^> X^'P^» \ap!iop.at,, x.apUi,Sy 
faciendum censet ? praesertim quum Charis ex mero vocabulo 
personam divinam induere, perinde atque apud Homerum Ate 
vel Hebe, faciUime potuisset.^ Plura ex eodem auctore mu- 
tuari liberet; ex iis tamen quae protulimus satis constat 
etjmologiam ad mythologiae originem naturamque expla- 
nandas^ se ipsa non esse contentam. 

n Curtius. 

IX. Jam novum ingressuri locum, ut in omni hac dis* 
putatione^ ita nunc praecipue doctissimorum hominum veniam 
obsecramus^ a quibus hoc quantulumcunque edocti^ ipsorum 
decreta^ ingratum id quidem Minerval rependentes, audacius 
reprehendimus. Omnes profecto qui eam mythologiae ra- 
tionem secuti sunt^ ut collatis quam plurimarum gentium 
fabuHs^ communem aliquam eruerent orig^*nem^ quum veterrima 
quaeque antiquitatis monumenta exquirerent^ Yedicas quas 
vocant literas ma,xi m i omnium momenti esse judicaverunt. 
Exstant Vedici sane libri tanquam norma quaedam ac reg^la 
ad quam reliquae Arianorum populorum fabulae religionesque 
dirigantur. Quapropter nihil magis interest quam omnia 
Vedicorum carminum arcana accuratissima philologorum opera 
enarrari ; quoniam si quid a vero ipsa aberret regula, nedum 
opus ipsum recte confici possit. Quaenam igitur conditio est 
disciplinarum Sanscriticarum ? Primum nondum omnes Ve- 
dicos libros in recentiores linguas conversos habemus. Qua in 
re quanquam multum profecerunt tum Germani tum nostrates, 
deque eadem jam laborant grammatici, multa tamen adhuc 
desunt. Nam libros Vedicos^ postquam temporum lapsu vis 
ipsa et sensus persaepe obsolevissent^ novi interpretes com- 
menticiis explanatiouibus solebant inquinare. Itaque post tot 
secula jam primum philologi id opus suscipiunt^ ut rejectis 
omniiun commentis veterrima illa monumenta ex ipsis scienter 
enarrent. Quodsi jam absohitum foret opus^ atque omnia ante 
oculos paterent^ nec tamen eam lucem inde sperandam opi- 
namur quam exspectant nonnulli. Immo si duo vel tres 
exceperis deos^ pleraque Vedicorum numinum obscura atque 
dubia videntur esse, quae cogitatione depingere certisque velut 
lineamentis et colore informare nequeamus. Nempe hoc im- 
primis obest quominus Vedicorum deomm probe sciamus 
naturam^ quod nulla exstant aut pictorum aut sculptorum 
monumenta ex quibus scriptas deorum mentiones illustremus. 
Nam deorum formas imaginibus referre sanctissima religione 
apud Indos antiquos vetitum est; et si quid hujus modi 

usquam exstiterit, saltem in tanto seeulonmi intervallo omne 
onmino periit. Verumtamen si cuncta quae nunc exstant 
monumenta^ unde hanc nostram Hellenicae religionis con- 
suetudinem notitiamque duximus, a primo penitus periissent, 
quid tandem scire potuissemus ? Nos quidem opinamur plus 
urbium templorum domuum erutas ruinas^ plus imagines 
gemmas ceteraque omamenta ad intelligendas Graecorum 
Latinorumque literas contulisse^ quam ad istorum cognitionem 
ipsae literae profuerunt. 

X. Sed haec hactenus. Nam siquando mythologi temere 
incedunt non adeo increpandos putamus^ quum ea rei ipsius 
natura sit, quae liberum conjecturae locum relinquat. Etenim 
yeri simillime de seculorum antiquitate sentiemus^ si de ea 
quasi de humani generis infantia cogitemus. Fingamas igitur 
cogitatione pauUisper, si possumus, ejusmodi gentem hominum^ 
qui omnia portentosa fingere atque audire gaiiderent, quibus 
nihil foret absurdum, nihil incredibile, qui mirabilem ingenii 
facilitatem^ scientiam omnino nuUam haberent. Qualia istorum 
somnia fuisse putamus, si non mythologiae similia ? At nos 
omnia dubitanter scrutari^ de omni re ratiocinari soliti^ quonam 
modo antiquissimi aevi simplicitatem probe intelligemus ; quo 
modo philosophiae freti rationibus velut infantium somnia 
enucleabimus ? Porro ea mythologiae est ratio, ut aliae ex 
aliis saepe nascautur fabulae^ confusisque nominibus rebus 
locis infinitus error increbrescat. Quae si ita sint, facile rei 
immensam difficultatem inteUigimus. Ad quam explicandam 
rarissime accidit ut quis onmibus modis instructus paratusque 
accederet. o Est enim emditio imprimis adhibenda insignis^ 
ct familiaris consuetudo quum aliamm literarum religionumque 
tum praecipue Yedicarum : accedant etiam oportet linguarum 
accurata scientia^ necnon et maximus rerum humanorum usus. 
Postremo id quod difficillimum est, necesse erit ille cumulatus 
omni laude Mythologus simul ardore quodam poetico^ simul 

• ^ 3ee the .'reinarks of Piutet, * Les Ori>^ines Indo-Europ^ennes/ vol. ii. 
p. 688. 

cautione ista philosopha sit praeditus: quae quidem omnia 
adeo raro in uno viro concurrere solent, ut vix mirum sit ita 
paucos exstitisse qui rem mytholog^cam scienter tractarent. 
Nonnullos nominare possumus, Renanium, Prellerum, Welck- 
erum^ K. O. et M. Muelleros, qui si tantis ingeniis ac labor- 
ibus ita paullum profecerint, rei ipsius incredibili obscuritati 
acceptum referemus. 

XI. Et quoniam de rei ipsiiis diflBcultate dicere instituimus, 
plura jam occurrunt in quibus haereamus. Nam quum 
Muellerus ceterique qui ab eadem sunt disciplina toti fere 
a linguarum comparatione pendent^ eandemque fabularum quae 
linguarum inquisitionem arbitrantur^ nobis vero mythologia 
et grammatica multum inter se videntur discrepare. Re- 
spiciamus enim pauUisper quemadmodum linguarum muta- 
tiones fieri soleant. Neque enim certam ad norman consulto 
loquuntur homines ; neque dedita opera hanc vocem mutilant, 
illam producunt^ alias aliter immutant. At sponte et tanquam 
natura duce loquimur plerique, nulla regularum vel praecep- 
torum ratione habita : et tantum insita quadam vi caecoque 
suavitatis desiderio ad literas syllabas voces mutandas in- 
scientes ipsi impellimur. Longe autem alia fabularum red- 
denda ratio. Non enim ut verbis ita fabulis quotidiano usu 
adeo assuescimur^ ut nos ipsos etiam inter loquendum lateant^ 
insciisque nobis ex ore excidant. Est profecto vocabulum 
iners quiddam atque immobile; ea autem fabularum natura, 
ut ipsa oblectatione animum excitent, neque ita recitari possint 
ut non ex recitantis vel ex audientium cogitatione novum quo- 
dammodo colorem mutuentur. Adeoque omnes semper suo 
quisque ex arbitrio fabulas adomare, supplere, permutare 
solent, ut jam proverbii locum obtineat a nullo posse fabulam 
narrari quin ex ipsa narratione aliquantulum permutetur. 
Quam vocabulorum mythorumque discrepantiam ut explicare 
verbis difficile^ ita luculento specimine confirmare in promptu 
est. Nempe grammatici etiam literarum inter se permuta- 
tiones (quo quid videretur incertius ?) constantissimo quodam 

ordme Seri oste&denint. Quis autem normae illias Oiim^ 
mianae simile aliquid in mythologia fieri dixerit^ yoI fabnlaer 
non ex arbitrio narrantium yerum consiwti certaque ratiane 
immutari? Seilicet firmitatis aliquid in ae habent vocabula^ 
fEibularum yero natura flexibilis^ ipsoqne mari inoonstantior. 
Quae si ita suntj yebementer errare isti videntur qui omnia 
quae in linguarum cognitione per comparationem facta sunt, 
perinde in &bularum explanatione eundem in inodum fieori posse 
existimant, 

XII, Notissimum enim est per eundem comparandi 
morem quantos nostra memoria progressus Grammaticorum, 
Fhilologorum^ Anatomicorum, Physiologorum diseiplinae fece- 
rint. Cujus quidem rationis^ ut de re subobscnra dilucide dicatur, 
a philologis exemplum mutuemur. Nempe in antiquissimo 
illo de Ba^chanalibus senatus consulto rariores verborum 
formas usu venire animadvertimus, senatud^ ead^ sententiad^ 
et similia; quas quidem veteres sexti caaus formas fuisse 
etiam a grammaticis cognovimus. Quaerendum vero unde 
d adjectum. Ad Sanscriticum sermonem respicimus, apud 
quem ablativum reperimus casum in t desinere^ scilicet pro 
Latinis me-d^ te-d^ mat^ tvat Sanscritice dicL Fraeterea apud 
Oraecos usitata illa adverbia KaXm^ Kaicm ceteraque hujus- 
modi nihil aliud quam reliquias sexti casus esse colligimus. 
Adeo ex linguarum compaxatione lumen adhibetur. Sed 
quoniam aliae apud alias gentes formae servatae sint, necesse 
plane est quam plurimarum linguarum formas ante oculos 
habeamus, si modo satis certe hujusmodi similitudines 
observare volumus. Et quam ampla materia ad inquirendum 
suppetit philologis! Sunt enim in promptu omnium fere 
Arianarum gentium linguae^ necnon etiam uniuscujusque 
linguae quot varietates^ quot diversa aetate monimienta^ qupt 
dialectorum species ! Sed in mythologia louge videtur secus^. 
Nationum enim sane quam paucarum fabulae exstant. Grae- 

P This is well put by Pictet, ' Les OrigineB Indo-Europ^ennes/ vol. ii. 
p. 688 and following. 

corum quidem mythoram praesto adest uberrima oopiaj quum 
poetarum explicata libris tum opificum divina paene arte 
illustrata; deinde ad Oermanorum exponendas fabulas patrio 
quodam cum amore complures philologi laboravenmt; prae- 
terea my thologiam Scandicam lepidissime explicavit Dasentius 
nostras ; demum Vedicarum indies clarior nobis adest cognitio. 
Haec vero sunt omnia vel paene omnia quae habemus: et 
quam multae Arianorum gentes locum ibi non habent. Nam 
Italorum nativas fabulas irruens Graecia omnino ferme obli-* 
teravit; et de Persarum veterum mythologia paene nihil 
compertum habemus. Praeterea quis de Celticarum gentium 
vel Lithuanorum vel Slavorum fabulis quidquam se certi 
intelligere affirmavit ? Et tamen ex harum gentium linguis 
multa ac praeclara auxilia grammatici habuerunt. Quando 
autem in ipsa materia adeo multa desiderantur, opus jam 
nunc absolvendum suscipere constantemque mythologiae rati- 
nem perficiendam^ res temeraria videtur. Atque in praesen- 
tiarum saltem ideo praecipue eniti debent mythologi^ ut 
uniuscujusque gentium Arianarum fabulas et religiones summa 
diligentia eruant evolvantque; neque antea comparandis 
fabulis incumbere quam populi cujusque mythologiam^ sicut 
linguam grammatici, explorate cognoverint. 

XIII. Plura hisce argumenta subnectere in animo erat, 
magnus enim hic locus est^ qui utpote adhuc fere intentatus 
ii^tegrum volumen desiderat. Ex iis tamen quae jam dispu- 
tavimus satis videtur liquere^ primum quam multiplici tota 
quaestio iaboret difficultate^ deinde scientiam mythologicam^ 
nempe mythologiae interpretandae constantem perfectamque 
rationem vixdum praesto adesse : sed omnes qui de fabularum 
explanatione disseruerunt^ materiam modo aliam alios ad id 
opus exstruendum contulisse, quod a Theagene Rhegino olim 
adumbratum nondum jam ad perfectionem absolutionemque 
pervenerit. Attamen ne allegorico quidem interpretationis 
generi deesse omnino credimus veritatem. Pars enim aK- 
quanta cujusvis mythologia ex allegoria constet necesse est^ 

siquidem vix est dubium quin fabula illa de Cerere raptam a 
Plutone Proserpinam exquirente terram ipsam signifieet de- 
siderare praereptam ab hieme aestatem. In ceterisque fabulis 
similia inveneris. Neque etiam Historioorum opinioni inter- 
pretum aliquatenns fidem habendam infitiamur. Saepius enim 
de rebus gestis multa incredibilia commenta esse cognovimus^ 
quakm illam de urbis Cyrenae origine supra memoravimus fabu- 
lam. Egimus vero ut eos errare ostenderemus qui universam 
mythologiam ex allegoria vel ex historia fluxisse contenderent. 
Fleraque autem quae ab allegoricis vel ab historicis somnia 
proferuntur adeo inepta sunt ut vix confutentur necesse sit. 
Sed tertius ille interpretandi modus (comparativum dicimus) 
plus in se rationis habere magisque apud litteratissimos homines 
pollere videbatur. Quocirca huic generi maximam dedimus 
operam^ ut hi novi interpretes in quibus haererent explicaremus^ 
tum quidnam veri simile conmientariis suis exhiberent. Et 
sane omnium qui my thologiam tractaverunt^ hos ipsos proxime 
a vero abesse arbitramur; qui si nondum fugientem veritatis 
praedam occupaverint^ jam saltem odorantur ipsisque vestigiis 
insequuntur. Sunt enim quaedam constantes certaeque rerum 
inquirendarum leges ; neque omnia onmibus modis licet investi- 
gare. Nempe siderum motus conversionesque observando et 
computando indagamus; res autem historicas^ monumenta 
eruendo auctores evolvendo^ tum comparandis inter se gentibus^ 
temporibus^ rebus^ investigamus. Hac eadem ratione utantur 
etiam mythologi oportet, neque iillo modo mythologiae 
naturam originemque praeterquam ex comparatione inveniri 
posse judicamus. 

XIY. Jam vero primam eamque majorem nostrae disputa- 
tionis partem absolvimus. Nam scientia omnis tanquam via 
quaedam ad veritatem cohsequendam videtur esse ; quae utrum 
bona utilisque sit duplici modo quaerere licet. Primum enim 
de viae ipsius natura quaerendum est^ an bene munita et in 
tuto sit^ an recta ad optatum finem ferat. Deinde de ipso 
fine quem consequimur considerandum^ an sit ipse honestus^ 



28 Quaencm sit Mythologicae 

an utiliBj an magni aestimandus. Quorum quoniam primum 
satis videmur explicavisse, restat ut alterum paucis con- 
sideremus. Et nos quidem Socratis minime sufFragamur 
sententiae, qui in Platonis Phaedro ita perstringit eos qui 
mythologicae scientiae dant operam^ tanquam ' agresti quadam 
utantur philosophia:'<) hanc enim disciplinam dig^nissimam 
esee putlus qL summo doctoruxa v^rum stuL elueu- 
bretur. Quanquam ii certe falli videntur qui ex hac scientia 
literis et poesi Graecorum atque Bomanorum magnum aliquod 
lumen affulsurum sperant. Istius enim mythologiae quae 
apud Qraecos Italosque floruit longe altius yidetur origo repe- 
tenda. Atque uti siquis ad fluvii caput ascendere velit urbes 
notae atque oppida post tergum saepe sunt relinquenda^ ita 
qui fontem originemque fabularum exquirunt^ relictis Oraeciae 
Italiaeque literis^ ad antiquiora secula eaque rudiora debent 
transire. Quod autem ad Graecas Italasque literas illustrandas 
pertinet^ satis videtur intellexisse quidnam ipsi de sua mytho- 
logia veteres senserint. £rgo igitur scientia ista mythologica^ 
quae quam sit jucunda cognitu nemo dubitabit^ ceteris nihil 
scientiis profutura est^ inutilisque ideo judicanda? Immo 
si nihil aliud fructus ex hac disciplina appareret praeter ipsam 
inquirendi voluptatem^ nihilominus eam maximo opere exco- 
lendam esse judicaremus. Qui enim philosophum se esse 
profitetur^ id est^ speculatorem venatoremque naturae^ is veri- 
tatem omnium primam^ nulla utilitatis vel commodi spe 
allectus^ persequi debet. Lux enim imprimis quaerenda 
philosopho^ non fructus est.>^ Nobis vero de hac pulcherrima 
scientia quaerentibu^ longe aliter videtur. Namque his tem- 
poribus^ uti diximus in prooemio, viri docti disciplinis prae- 
sertim historicis incumbunt^ in quibus ut cetera omnia quae 
ad humani generis antiquitatem pertinent diligentissime scru- 
tantur^ ita in tam longinqua vetustate qui opinionum status 
fuerit quaestio videtur difBcillima. 

<l Phaedr. 229 E. 

' Bacon, Nonrum OrgazLuis^ Bk. i. 121. 

XV . Sed una praesertim res est atque ea quidem gravissima^ 
quae sine rei mythologicae explorata cognitione nequaquam 
potest ipsa probe intelligi. Beligionem dicimus easque omnes 
de deorum natura opiniones quae apud populum quemque 
viguerunt. Constat nempe insita quadam vi adduci homines 
ut deos esse credant; neque cujusquam gentis adeo inculta 
feritas est^ ut nuUam rerum divinarum habendam esse curam 
existimet. In hac tamen similitudine plurimum interest quales 
quaeque natio deos colat. Ut enim deos cuncti venerantur^ 
ita bonos non omnes habent; neque certior ulla nota cujusque 
populi morum ingeniique reperiri potest, quam in deorum 
quos colit natura. Quod siquis tot dissimilium de divinis 
rebus numinibusque opinionum originem naturamque exqui- 
rere velit, mjthologiae naturam necesse erit prius perspectam 
habeat. Beligionis autem naturam operae esse pretium investi- 
gare ut per se perspicuum est, ita vel inde colligi potest, si 
reputemus in maximo quoque tempore humani generis quem 
locum religio tenuerit. Haec autem universarum religionum 
scientia qualis fiitura esse videatur, vix adumbrari adhuc 
nedum certis lineamentis describi potest, utpote quam vix 
•unus et alter attingere conatus sit. Hoc tantum statuimus 
rem ipsam maximi esse momenti, tum non sine scientia 
mythologica explicari posse. 

Haec in loco uberrimo satis fortasse erit indicavisse. Atque 
utinam inventio veri tam facilis esset quam erroris animad- 
versio ! Nos autem, quibus id imprimis propositum est ut 
uliorum opiniones perpenderemus, jam bonum faustumque iis 
eventum imprecemur qui ad Scientiam e£Sciendam Mytho- 
logicam opportunissima diligentia elaborant. 



OXFORD: 

BT T. OOMBBy M.A., E. B. GABDiniB, E. P. HALL, AND H. LATHAIC, M.A., 

PBINTBBS TO THE UNIYEBSITT. 

